
ΠΡΟΕ ΔΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 361 . (1) 

Σύσταση Δημόσιας Οικονομικής Υπηρεσίας στη Σκύδρα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγράφου 3 του άρθρου 22 του Ν. 1735/1987 «Προσλή¬ 
ψεις στο Δημόσιο Τομέα, Κοινωνικός έλεγχος στη Δημόσια Διοίκηση 
Πολιτικά δικαιώματα και άλλες διατάξεις» (ΦΕΚ. 195/Α'). 

β) Της παραγράφου 10 του άρθρου 9 του Ν. 1586/1986 «Βαθμολο- 
γική διάρθρωση των θέσεων του Δημοσίου, ΝΠΔΔ και των Οργανισμών 
Τοπικής Αυτοδιοίκησης και άλλες διατάξεις» (ΦΕΚ. 37/Α). 

γ) Της παραγράφου 5 του άρθρου 24 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ. 137/Α). 

δ) Των άρθρων 32 και 33 του Ν. 1828/1989 «Αναμόφρωση φορο¬ 
λογίας Εισοδήματος και άλλες διατάξεις» (ΦΕΚ. 2/Α). 

2. Τη γνωμοδότηση αριθμ. 389/1990 του Συμβουλίου της Επικρά¬ 


τειας μετά από πρόταση των Υπουργών της Κυβέρνησης, Εσωτερικών, 
και Οικονομικών, αποφασίζουμε: 

Άρθρο 1 

Συμπλήρώνεται η παράγραφος 1 του άρθρου 332 του Π.Δ. 551/88 
«Οργανισμός Νομαρχιών (Οργάνωση Οικονομικών Υπηρεσιών)» 
(ΦΕΚ. 259/Α) με τη σύσταση τέταρτης ΔΟΥ στη Νομαρχία Πέλλας ως 
εξής: 

«4. ΔΟΥ Σκύδρας Σκύδρα Β'» 

■ Άρθρο 2 

1. Η κατά τόπο αρμοδιότητα της ΔΟΥ Σκύδρας περιλαμβάνει την 
περιφέρεια του Δήμου Σκύδρας, τις Κοινότητες Αρσενίου, Άσπρου, 
Προφήτη Ηλία, Πετρείας που αποσπώνται από τη χωρική αρμοδιότητα 
της Δ0Υ Έδεσσας και τις Κοινότητες Δάφνης, Ανύδρου, Καλής, Καλλί- 
πολης, Καλυβιών, Λάκκας, Λιπαρού και Μανδάλου που αποσπώνται 
από τη χωρική αρμοδιότητα της ΔΟΥ Γιαννιτσών. 

2. Στην καθ’ όλη αρμοδιότητα της ΔΟΥ Σκύδρας υπάγονται η βεβαί¬ 
ωση και η είσπραξη των εσόδων και οι πάσης φύσεως πληρωμές του 
Δημοσίου και των ΟΤΑ, που υπάγονται στη χωρική της αρμοδιότητα. 

3. Στη ΔΟΥ Σκύδρας λειτουργούν Γραφείο Διαχείρισης και Γραφείο 
Ταμείου Παρακαταθηκών και Δανείων υπαγόμενα απευθείας στον 
Προϊστάμενο της Υπηρεσίας, με την επιφύλαξη των διατάξεων της πα- 
ραγρ. 2 του άρθρου 5 του Π.Δ. 551/88 (ΦΕΚ. 259/Α). 

4. Η Διεύθυνση Επιθεώρησης και Συντονισμού ΔΟΥ Πέλλας ασκεί 
τις αρμοδιότητες του άρθρου 3 του Π.Δ. 551/88, στη ΔΟΥ Σκύδρας. 

Άρθρο 3 

Οι θέσεις προσωπικού για τη ΔΟΥ Σκύδρας θα καλυφθούν με τη σύ¬ 
σταση με το παρόν Προεδρικό Διάταγμα δέκα επτά (17) θέσεων των 
παρακάτω κλάδων ως εξής: ΠΕ Φοροτεχνικών 7, ΤΕ φοροτεχνικών 4, 
ΔΕ Φοροτεχνικών 4, ΥΕ Επιμελητών 1, ΥΕ Προσωπικού Καθαριότη¬ 
τας 1. 

Άρθρο 4 

Η έναρξη λειτουργίας της ΔΟΥ Σκύδρας καθορίζεται με απόφαση του 
Υπουργού των Οικονομικών που εκδίδεται σύμφωνα με το άρθρο 32 
του Ν. 1828/1989 (ΦΕΚ. 2/Α). 

Στον Υπουργό των Οικονομικών αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΜΙΛΤΙΑΔΗΣ ΕΒΕΡΤ ΣΩΤΗΡΗΣ ΚΟΥΒΕΛΑΣ 

ΟΙΚΟΝΟΜΙΚΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 

ΕΦΗΜΕΡΙΑ ΐΗζ. ΚΥΒΕΡΝΗαΕΩα (ΙΕ/Χυζ. ΙιΡΩίϋ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 362 (2) 

Βαθμολογική και μισθολογική εξέλιξη και ασφάλιση μεταταασομένου 
βοηθού στο Πανεπιστήμιο Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 37 παρ. 2 του Ν. 1268/1982 Για τη δομή και λει¬ 
τουργία των Ανωτάτων Εκπαιδευτικών Ιδρυμάτων (Α/87) και 

β) της απόφασης Η/2871/1990 Ανάθεση αρμοδιοτήτων στους 
Υφυπουργούς Εθνικής Παιδείας και Θρησκευμάτων Βασίλειο Μπεκίρη 
και Καλλιόπη (Κέλλυ) Μπουρδάρα (Β-296). 

2. Τις 662/1989 και 454/1990 γνωμοδοτήσεις του Συμβουλίου 
της Επικράτειας με πρόταση των Υπουργών Προεδρίας της Κυβέρνη¬ 
σης, Υγείας, Πρόνοιας κεα Κοινωνικών Ασφαλίσεων και της Υφυπουρ¬ 
γού Εθνικής Παιδείας και Θρησκευμάτων, αποφασίζουμε: 

Άρθρο μόνο 

1. Η ειδική προσωρινή θέση Ειδικού Διοικητικού - Τεχνικού Προσω- 
,πικού (Ε.Δ.Τ.Π.), που συστήθηκε με την αριθμ. Β1/284/13.4.89 (Β 
■ 279) απόφαση του Υπουργού Εθνικής Παιδείας και Θρησκευμάτων στο 

Τμήμα Νομικής του Πανεπιστημίου Θεσσαλονίκης, για τη μετάταξη 
βοηθού του αυτού τμήματος, κατατάσσεται στην κατηγορία ΑΤ με βαθ¬ 
μούς 7ο - 2ο. 

2. Η βαθμολογική κο'.τάταξη και εξέλιξη του μετατασσομένου ενερ- 
γείται σύμφωνα με τις διατάξεις του Π.Δ. 484/1984 Βαθμολογική και 
μισθολογική εξέλιξη των μελών του Ε.Δ.Τ.Π. των Α.Ε.Ι. (Α 173). 

3. Η μισθολογική κατάταξη και εξέλιξη ενεργείται, σύμφωνα με τις 
διατάξεις του Ν. 1505/1984. Αναδιάρθρωση μισθολογικού προσωπι¬ 
κού της Δημόσιας Διοίκησης και άλλες συναφείς διατάξεις (Α 194) 
όπως ισχύει κάθε φορά. 

Η κατάταξη στα μισθολογικά κλιμάκια της παρ. 5 του άρθρου 3 του 
Ν. 1505/1984 γίνεται με βάση το συνολικό χρόνο υπηρεσίας του μετα¬ 
τασσομένου, στην οποία προσμετράται και η κατά το άρθρο 16 του ίδιου 
νόμου προϋπηρεσία. Τυχόν προκύπτουσα διαφορά μεταξύ των αποδο¬ 
χών που καταβάλλονται στον υπάλληλο κατά την ημέρα της μετάταξης 
και των αποδοχών ποιι αντιστοιχούν στο μισθολογικά κλιμάκιο, στο 
οποίο αυτός κατατάσσεται διατηρείται ως προσωπική διαφορά στο μι- 
σθολογικό κλιμάκιο κατάταξης. 

4. Ο μετατασσόμενος υπάγεται στους ασφαλισμένους φορείς στους 
οποίους υπάγονται και τα λοιπά μέλη του Ε.Δ.Τ.Π. 

Στην Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΜΙΛΤΙΑΔΗΣ ΕΒΕΡΤ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠ. ΕΘΝΙΚΗΣ ΠΑΙΔΕΙΑΣ 8. ΘΡΗΣΚ/ΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 363 (3) 

Ίδρυση ενορίας του Ιερού Ενοριακού Ναού Αγίας Τριάδος, περιο¬ 
χής Αγριανών Χερσονήσου Πεδιάδος Ηρακλείου, της Ιεράς Αρχιεπι¬ 
σκοπής Κρήτης. 

Ο ΠΡΟΕΔΡΟΣ ' 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 του Ν. 590/77 περί του καταστατικού χάρτου της 
εκκλησίας της Ελλάδος (Α' 146) σε συνδιασμό με τα άρθρα 2 και 3 του 
8/79 κανονισμού της Ιεράς Συνόδου της Εκκλησίας της Ελλάδος περί 
Ιερών Ναών και Ενοριών (ΑΊ/1980). 

2. Το άρθρο 54 του Ν. 4149/1961 περί καταστατικού Νόμου της εν 
Κρήτη Ορθοδόξου Εκκλησίας (Α' 41). 

3. Τη σύμφωνη γνώμη του Μητροπολιτικού Συμβουλίου της Ιεράς 
Αρχιεπισκοπής Κρήτης που περιλαμβάνεται στο απόσπασμα Πρακτι¬ 
κού της υπ’ αριθ. 82/1990 συνεδριάσεως. 

4. Την υπ’ αριθ. 25/1990 γνωμοδότηση του Κοινοτικού Συμβου¬ 
λίου της Κοινότητος Χερσονήσου Ηρακλείου. 


5. Την 471/1990 γνωμοδότηση του Συμβουλίου της Επικράτειας, 
με πρόταση του Υπουργού Εθνικής Παιδείας και Θρησκευμάτων, απο¬ 
φασίζουμε: 

Ιδρύεται ενορία του Ιερού Ενοριακού Ναού Αγίας Τριάδος, Περιοχής 
Αγριανών Χερσονήσου Πεδιάδος Ηρακλείου, της Ιεράς Αρχιεπισκοπής 
Κρήτης. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 

- * - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ 364 (4) 

Ίδρυση Εθνικού Σκοπευτηρίου Βύρωνα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 και 2 του Ν. 423/1976 (ΦΕΚ 223/ 
1976 Τ.Α') Περί Γυμναστηρίων και ρυθμίσεις θεμάτων αφορώντων εις 
τον εξωσχολικόν Αθλητισμόν. 

2. Το άρθρο 24 παρ. 3β του Ν. 1558/1985 (ΦΕΚ 137/1985 
Τ.Α.') Κυβέρνηση και Κυβερνητικά Όργανα. 

3. Την Υ. 1022/ΥΠΠΟ/ΓΝΟΣ/20.4.90 (ΦΕΚ 286/20.4.90, 
Τ.Β') κοινή απόφαση του Πρωθυπουργού και του Υπουργού Πολιτισμού 
Ανάθεση αρμοδιοτήτων στην Υφυπουργό Φανή Πάλλη - Πετραλιά. 

4. Την 477/1990 γνωμοδότηση του Σ.τ. Ε. ύστερα από πρόταση 
της Υφυπουργού Πολιτισμού, αποφασίζουμε: 

Άρθρο μόνο 

Ιδρύεται στο Δήμο Βύρωνα του Ν. Αττικής, Εθνικό Σκοπευτήριο, 
Νομικό Πρόσωπο Δημοσίου Δικαίου με την επωνυμία ΕΘΝΙΚΟ ΣΚΟ¬ 
ΠΕΥΤΗΡΙΟ ΒΥΡΩΝΑ. 

Στην Υφυπουργό Πολιτισμού αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ ΠΟΛΙΤΙΣΜΟΥ 

ΦΑΝΗ ΠΑΛΛΗ - ΠΕΤΡΑΛΙΑ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 365 (5) 

Ρυθμίσεις θεμάτων κατάταξης πυροσβεστικού προσωπικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 1 εδαφ. στ', ζ\ η' και θ' του άρ¬ 
θρου 11 του Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152) όπως το άρθρο αυτό αντικαταστάθηκε από την παρά¬ 
γραφο 1 του άρθρου 1 του Ν. 1590/1986. 

2. Τις διατάξεις της παραγράφου 2 του άρθρου 1 του Ν. 1590/ 
1986 «Τροποποίηση διατάξεων του Ν. 1481/1984 «Οργανισμός 
Υπουργείου Δημόσιας Τάξης» και άλλες διατάξεις» (Α' 49). 

3. Τις διατάξεις του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» (Α' 51). 

4. Την Υ. 1140/1051173/1390/0001/8.7.90 απόφαση του 
Πρωθυπουργού και του Υπουργού Οικονομικών για ανάθεση αρμοδιο¬ 
τήτων στον Υφυπουργό Οικονομικών (Β’ 420). 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) __ 122 ] 


5. Την 469/1990 γνωμοδότηση του Συμβουλίου της Επικράτειας, 
ύστερα από πρόταση του Υπουργού Δημόσιας Τάξης και Υφυπουργού 
Οικονομικών, αποφασίζουμε: 

Άρθρο 1 

Κατάταξη πτυχιούχων ως Αξιωματικών 

1. Από τις θέσεις που προκηρύσσονται για το διαγωνισμό του τμήμα¬ 
τος Ανθυποπυραγών της Πυροσβεστικής Σχολής, ποσοστό 20% καλύ¬ 
πτεται για την κατάταξη κατόπιν επιλογής ιδιωτών πτυχιούχων των 
παρακάτω ειδικοτήτων, που έχουν ηλικία μέχρι 30 ετών κατά τό έτος 
της προκήρυξης του διαγωνισμού, υγεία και άρτια σωματική διάπλαση 
καθώς και τα λοιπά προσόντα που προβλέπονται από τις ισχύουσες δια¬ 
τάξεις για την κατάταξη ιδιωτών στο Πυροσβεστικό Σώμα: 

α. Πυρομηχανικών, Χημικών Μηχανικών, Μηχανολόγων Μηχανι¬ 
κών, Ηλεκτρολόγων Μηχανικών, Πολιτικών Μηχανικών, Αρχιτεκτό¬ 
νων Μηχανικών και Ναυπηγών Πτυχιούχων του Εθνικού Μετσόβιου 
Πολυτεχνείου ή άλλης ισότιμης σχολής ημεδαπής ή αλλοδαπής. 

β. Χημικών του Πανεπιστημίου Αθηνών και Πτυχιούχων Πληροφο¬ 
ρικής του Πανεπιστημίου Αθηνών και Ιωαννίνων ή αντίστοιχα άλλων 
ισότιμων σχολών ημεδαπής ή αλλοδαπής. Σε περίπτωση μη συμπλήρω¬ 
σης του απαιτούμενου ποσοστού από τους παραπάνω πτυχιούχους, οι 
θέσεις καταλαμβάνονται από τους υποψήφιους πυροσβεστικούς υπαλλή¬ 
λους που διαγωνίζονται για την εισαγωγή τους στο τμήμα Ανθυποπυ¬ 
ραγών της Πυροσχεστικής Σχολής κατά το αυτό έτος. 

2. Στην απόφαση προκήρυξης του διαγωνισμού καθορίζεται αναλυ¬ 
τικά ο αριθμός των προς κατάταξη επιστημόνων καθώς και οι απαιτσύ- 
μενες ειδικότητες. Σε περίπτωση μη προσέλευσης επιστημόνων ορισμέ¬ 
νων ειδικοτήτων η συμπλήρωση γίνεται με επιστήμονες άλλων ειδικο¬ 
τήτων προτιμουμένων κατά σειρά των Πυρομηχανικών, Χημικών Μη¬ 
χανικών, Χημικών, Μηχανολόγων Μηχανικών. Δικαίωμα συμμετοχής 
στο διαγωνισμό έχουν και οι πτυχιούχοι της παραγράφου 1 αυτού του 
άρθρου που υπηρετούν στο Πυροσβεστικό Σώμα. Η επιλογή των προς 
κατάταξη επιστημόνων κατά ειδικότητα, γίνεται από τριμελή επιτροπή 
που συγκροτείται με απόφαση του Υπουργού Δημόσιας Τάξης και απο- 
τελείται από τον Υπαρχηγό του Πυροσβεστικού Σώματος ως Πρόεδρο 
και μέλη ένα Αρχιπύραρχο και έναν Πύραρχο. Ως αναπληρωματικά 
μέλη ορίζονται ένας (1) Αρχιπύραρχος και δύο (2) Πύραρχοι ή Αντιπύ- 
ραρχοι. Γραμματέας της επιτροπής ορίζεται Αντιπύραρχος. Η επιτροπή 
κατά την επιλογή των υποψηφίων λαμβάνει υπόψη το βαθμό του πτυ¬ 
χίου τους, τυχόν μεταπτυχιακές σπουδές, το βαθμό γνώσης ξένων 
γλωσσών, την προϋπηρεσία σε δραστηριότητες της ειδικότητάς τους και 
την επίδοσή τους στις αθλητικές δοκιμασίες που προβλέπονται από την 
κείμενη νομοθεσία για την κατάταξη στο Πυροσβεστικό Σώμα Δοκίμων 
Πυροσβεστών. 

3. Οι παραπάνω πτυχιούχοι μετά την κατάταξή τους εκπαιδεύονται 
προκειμένου να ανταποκριθούν στα πυροσβεστικά τους καθήκοντα για 
εννέα (9) μήνες στην Πυροσβεστική Σχολή. Κατά τη διάρκεια της φοί¬ 
τησής τους καταλαμβάνουν κενές οργανικές θέσεις Ανθυποπυραγών - 
Υποπυραγών και λαμβάνουν αποδοχές Πυροσβέστη. Εξερχάμενοι ευδό¬ 
κιμα της Σχολής ονομάζονται Ανθυποπυραγοί Γενικών Υπηρεσιών, 
εντάσσονται στην επετηρίδα των Αξιωματικών Γενικών Υπηρεσιών στο 
τέλος των Αξιωματικών Γενικών Υπηρεσιών που αποφοίτησαν το ίδιο 
έτος από το τμήμα Ανθυποπυραγών της Πυροσβεστικής Σχολής και 
υπηρετούν υποχρεωτικά με σκοπό και την πρακτική τους εξάσκηση, για 
ένα εξάμηνο, σε μάχιμες Πυροσβεστικές Υπηρεσίες της Αθήνας. 

Μετά την πάροδο του εξαμήνου διατίθενται, σύμφωνα με τις προϋπο- 
θέσειςκαι τους περιορισμούς των άρθρων 42 έως 45 του Ν. 67Γ/1977 
(Α' 236), στις Υπηρεσίες του Σώματος και σύμφωνα με τις υπάρχουσες 
ανάγκες. 

4. Τα διδασκόμενα μαθήματα κατά τη διάρκεια της φοίτησής τους εί¬ 
ναι τα εξής: 

α. Πυροσβεστική Τέχνη 

β. Πυροσβεστική Στρατηγική - Τακτική 

γ. Προληπτική Πυροπροστασία 

δ. Πυροσβεστική Νομοθεσία 

ε. Διασώσεις - Διασωστικά μέσα 

στ. Κανονισμός Ασκήσεων (θεωρητικά.- πρακτικά) 

ζ. Εισαγωγή στο Ποινικό Δίκαιο 

η. Ποινική Δικονομία 

θ. Ανακριτική 

ι. Αντοχή των υλικών στη φωτιά 

ια. Πολιτική Άμυνα - Αντιμετώπιση Καταστροφών 


ιβ. Σωματική Αγωγή - Αθλητισμός. 

Σε ότι αφορά τη διδασκαλία των μαθημάτων, τις εξετάσεις, τη σειρά 
επιτυχίας και την κατάσταση των σπουδαστών στη Σχολή, εφαρμόζο¬ 
νται αναλογικά οι διατάξεις του Κανονισμού της Πυροσβεστικής Σχο¬ 
λής που αναφέρονται στους Δόκιμους Αρχιπυροσβέστες (Π.Δ. 174/ 
1983 «Κανονισμός Πυροσβεστικής Σχολής») (Α’ 68). 

Άρθρο 2 

Προσόντα κατάταξη υποψηφίων Δοκίμων Πυροσβεστών 

1. Οι υποψήφιοι που πρόκεται να καταταγούν στο Πυροσβεστικό 
Σώμα ως Δόκιμοι Πυροσβέστες, πρέπει να έχουν τα εξής προσόντα και 
προϋποθέσεις: 

α. Να είναι Έλληνες πολίτες ή ομογενείς που έχουν την Ελληνική 
υπηκοότητα. 

β. Ηλικία μέχρι 28 ετών. Ειδικά οι πτυχιούχοι ανωτάτων σχολών 
και ΤΕΙ ή ΚΑΤΕΕ μπορούν να καταταγούν στο Πυροσβεστικό Σώμα, 
εφόσον έχουν ηλικία μέχρι 30 ετών. 

Για τον υπολογισμό της ηλικίας των υποψηφίων, ως ημερομηνία 
γέννησης λαμβάνεται η 31 Δεκεμβρίου του έτους γέννησης. 

γ. Να έχουν εκπληρώσει τις στρατιωτικές τους υποχρεώσεις ως ικα¬ 
νοί κατηγορίας· II ή να έχουν απαλλαγεί νόμιμα απ’ αυτές, όχι όμως 
για λόγους υγείας. 

δ. Ανάστημα τουλάχιστον 1.70 μ. χωρίς υποδήματα και στηθική πε¬ 
ρίμετρο 0,85. 

ε. Να έχουν άριστη υγεία και φυσική διάπλαση σύμφωνα με τα ισχύο- 
ντα για κατάταξη σε στρατιωτικές σχολές. 

στ. Να έχουν πίστη στην Πατρίδα και στο δημοκρατικό πολίτευμα 
της χώρας. 

ζ. Να μην έχουν καταδικαστεί για τέλεση ή απόπειρα κακουργήμα¬ 
τος ή των εγκλημάτων ανυποταξίας, λιποταξίας, προσβολών του πολι¬ 
τεύματος, προδοσίας της χώρας, προσβολών κατά της πολιτειακής 
εξουσίας, κατά , της ελεύθερης άσκησης των πολιτικών δικαιωμάτων, 
παραχάραξης, κιβδηλίας, πλαστογραφίας, ψευδορκίας, ψευδούς κατα- 
μηνύσεως, ψευδούς ανωμότου καταθέσεως, απιστίας περί την υπηρε¬ 
σία, παράβασης καθήκοντος, ανθρωποκτονίοις εκτός της προερχόμενης 
από αμέλεια, κατά της γενετήσιας ελευθερίας καί οικονομικής εκμετάλ¬ 
λευσης της γενετήσιας ζωής, συκοφαντικής δυσφήμισης, κλοπής, υπε¬ 
ξαίρεσης, εκβίασης, απάτης, απιστίας, επαιτείας, αλητείας, δωροδο¬ 
κίας, καταπίεσης, ναρκωτικών, ζωοκλοπής, ζωοκτονίας, λαθρεμπορίας 
ή οποιοσδήποτε άλλου εγκλήματος από δόλο τελεσθέντος, για το οποίο 
επιβλήθηκέ ποινή φυλάκισης τουλάχιστον τριών μηνών. Υποψήφιοι, οι 
οποίοι έχουν παραπεμφθεί σε δίκη δια βουλεύματος, μπορούν να υποβά¬ 
λουν τα δικαιολογητικά κατάταξης, αλλά δεν κατατάσσονται στο Σώμα, 
αν μέχρι το χρόνο έκδοσης της απόφασης κατάταξης δεν έχει εκδοθεί 
αμετάκλητη αθωωτική απόφαση. Ο όρος καταδίκη περιλαμβάνει και 
την καταδίκη σε ποινικό σωφρονισμό για τα παραπάνω εγκλήματα. 

η. Να μην έχουν στερηθεί οποτεδήποτε των πολιτικών δικαιωμάτων 
τους, έστω και αν έχει λήξει ο χρόνος που ορίσθηκε για την στέρησή 
τους. 

8. Να μην τελούν υπό απαγόρευση ή δικαστική αντίληψη. 

2. Ο αριθμός αυτών που πρόκειται να καταταγούν στο Πυροσβεστικό 
Σώμα συμπληρώνεται κατά κατηγορίες ως εξής: 

ΚΑΤΗΓΟΡΙΑ Ά 

Ποσοστό 10% από όσους έχουν πτυχίο Ανώτατης Σχολής ημεδαπής 
ή αλλοδαπής. 

ΚΑΤΗΓΟΡΙΑ Β’ 

Ποσοστό 30% από όσους έχουν απολυτήριο Λυκείου ή άλλης ισότι¬ 
μης αναγνωρισμένης σχολής ημεδαπής ή αλλοδαπής, προτιμουμένων 
των εχόντων πτυχίο ξένων γλωσσών ή πτυχίο ειδικοτήτων Πληροφορι¬ 
κής- 

ΚΑΤΗΓΟΡΙΑ Γ’ 

Ποσοστό 33% από όσους έχουν τουλάχιστον απολυτήριο τριταξίου 
Γυμνασίου ή άλλης ισότιμης Δημόσιας η αναγνωρισμένης Σχολής ή Μέ¬ 
σης Τεχνικής Σχολής και επαγγελματική άδεια οδηγού αυτοκινήτου Γ' 
κατηγορίας, προτιμουμένων των κατόχων άδειας μεγαλύτερης κατη¬ 
γορίας. 

ΚΑΤΗΓΟΡΙΑ Δ’ · 

Ποσοστό 20% από τεχνίτες των ειδικοτήτων Ηλεκτρονικού αποφοί¬ 
του Μέσης Τεχνικής Σχολής και Μηχανικού, Ηλεκτρολόγου, Φανο¬ 
ποιού, Βαφέα, Ηλεκτροσυγκολλητή, Ταπετσέρη, Εφαρμοστή και Τορ¬ 
ναδόρου αποφοίτων Μέσης ή Κατωτέρας αναγνωρισμένης Τεχνικής 
Σχολής του κλάδου αυτοκινήτου που έχουν τρία (3) χρόνια πρακτική 

εξάσκηση σε συνεργεία επισκευής αυτοκινήτων που πιστοποιείται με βε¬ 
βαίωση του εργοδότη και παράλληλη προσκόμιση του βιβλιαρίου του 
Ι.Κ.Α. Για τη συμπλήρωση του ποσοστού αυτού οι τεχνίτες των παρα¬ 
πάνω ειδικοτήτων λαμβάνονται κατ’ ισομερία. Σε περίπτωση μη συ¬ 
μπλήρωσης του ποσοστού που αναλογεί σε κάποια ειδικότητα, συμπλη¬ 
ρώνεται από τεχνίτες των ειδικοτήτων Μηχανικού και Ηλεκτρολό¬ 
γου. 

ΚΑΤΗΓΟΡΙΑ Ε' 

Ποσοστο 5 % από όσους έχουν τουλάχιστο απολυτήριο τριταξίου Γυ¬ 
μνασίου ή άλλης ισότιμης Δημόσιας ή αναγνωρισμένης Σχολής ή Μέσης 
Τεχνικής Σχολής και διετή προϋπηρεσία σε πλοίο, αποδεικνυόμενη από 
βιβλιάριο ασφάλισης του Ν.Α.Τ.' 

ΚΑΤΗΓΟΡΙΑ ΣΤ' 

Ποσοστο 2 % από Μουσικούς Μπάντας αποφοίτους τουλάχιστο τρι¬ 
ταξίου Γυμνασίου ή άλλης ισότιμης αναγνωρισμένης Σχολής των 
οποίων οι μουσικές γνώσεις πιστοποιούνται με βεβαίωση Ωδείου ή Φι¬ 
λαρμονικής. 

3. Για κάθε μια από τις κατηγορίες της προηγούμενης παραγράφου 
συντάσσονται πίνακες αντίστοιχοι των κατηγοριών αυτών. Από τους πί¬ 
νακες αυτούς διορίζονται κατά σειρά επιτυχίας μέχρι να συμπληρωθούν 
τα ποσοστά που καθορίζονται στην προηγούμενη παράγραφο. Σε περί¬ 
πτωση μη συμπλήρωσης του πίνακα Α' προσλαμβάνοντια ισάριθμοι από 
τον πίνακα Β' και αντίστροφα. Η αλληλοσυμπλήρωση αυτή ισχύει και 
μεταξύ των πινάκων Γ' και Δ' καθώς επίσης και μεταξύ των πινάκων Ε' 
και ΣΤ'. 

Σε περίπτωση εξάντλησης των υποψηφίων των πινάκων Ε' και Στ' τα 
ποσοστά των πινάκων αυτών καλύπτουν υποψήφιοι του πίνακα Γ'. 

4. Κατά τα λοιπά εφαρμόζονται οι διατάξεις του από 9.12.1948/ 
21.1.1949 Β. Δ/τος «Κανονισμός Εσωτερικής Υπηρεσίας Πυροσβεστι¬ 
κού Σώματος» (Α' 21). 

Άρθρο 3 

Μετατροπή οργανικών θέσεων προσωπικού 

Η μια (1) από τις δύο (2) οργανικές θέσεις Πυρονόμου των Πυροσβε¬ 
στικών Σταθμών Γ'Τάξης των Πόλεων Ιωαννίνων, Λαμίας, Ερμούπο- 
λης, Μυτιλήνης, Ηρακλείου, Κερκύρας, Κοζάνης, Κομοτηνής, Τρικά¬ 
λων και Λαυρίου μετατρέπεται σε θέση Ανθυποπυραγού - Υποπυραγού 
Γενικών.Υπηρεσιών. 

Άρθρο 4 

ν Μεταβατική Διάταξη 

Ειδικά για το διαγωνισμό κατάταξης προσωπικού της παραγράφου 
1 του άρθρου Γτου παρόντος Διατάγματος του έτους 1990, ο αριθμός 
των εισακτέων καθορίζεται σε δέκα (10). 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΠΑΝΑΓ. ΔΕΛΗΜΗΤΣΟΣ ΙΩΑΝΝΗΣ ΒΑΣΙΛΕΙΑΔΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 366 (6) 

Οργανισμός του Επιμελητηρίου Δράμας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου ΙΟπαράγρ. 2 του Ν. 1746/1988 «Ρύθ¬ 
μιση του θεσμού των Επιμελητηρίων και άλλες διατάξεις» (ΦΕΚ 2/Α/ 
1988). 

2. Τις διατάξεις του άρθρου 17 παραγρ. 1 του Ν. 1320/1983 
«Πρόσληψη στο Δημόσιο Τομέα και άλλες διατάξεις» (ΦΕΚ 6/Α/ 
1983). 

3. Τις διατάξεις του άρθρου 9 παράγρ. 10 του Ν. 1586/1986 «Βαθ¬ 
μολογική διάρθρωση των θέσεων του Δημοσίου, Νομικών Προσώπων 
Δημοσίου Δικαίου και των Οργανισμών Τοπικής Αυτοδιοίκησης και άλ¬ 
λες διατάξεις» (ΦΕΚ 37/Α/1986). 


4. Τις διατάξεις του ΠΔ 153/1988 «Συγχώνευση των Ε.Β.Ε. Αγρί¬ 
νιου, Βόλου, Δράμας, Ηπείρου, Ηρακλείου, Καβάλας, Καλαμάτας, 
Κέρκυρας, Λάρισας, Μυτιλήνης, Πάτρας, Σάμου, Χίου με τα ΕΠΑΓ¬ 
ΓΕΛΜΑΤΙΚΑ ΚΑΙ ΒΙΟΤΕΧΝΙΚΑ Επιμελητήρια Αγρίνιου, Βόλου, 
Δράμας, Ηπείρου, Ηρακλείου, Καβάλας, Καλαμάτας, Κέρκυρας, Λάρι¬ 
σας, Μυτιλήνης, Πάτρας, Σάμου, Χίου, αντίστοιχα, καθώς και του 
Ε,Β.Ε. Δωδεκανήσου με το Ε.Β.Ε. Καλύμνου - Κω και ρύθμιση θεμά¬ 
των που αφορούν τα συγχωνευμένα Επιμελητήρια». 

5. Την αριθ. 2/18.5.1988 απόφαση του Διοικητικού Συμβουλίου 
του Επιμελητηρίου Δράμας. 

6. Την αριθμ. V. 1140/1051173/1390/0001 /90 (ΦΕΚ 420/Β/ 
10.7.90) απόφαση Πρωθυπουργού και Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυπουργούς Οικο¬ 
νομικών». 

7. Την αριθμ. 865/1988 γνωμοδότηση του Συμβουλίου της. Επι¬ 
κράτειας με πρόταση του Υπουργού Προεδρίας της Κυβέρνησης, Υφυ¬ 
πουργού Οικονομικών και Υπουργού Εμπορίου, αποφασίζουμε: 

Άρθρο 1 

Διάρθρωση Υπηρεσιών 

Οι υπηρεσίες του Επιμελητηρίου Δράμας διαρθρώνεται σε επίπεδο 
Διεύθυνσης, η οποία συγκροτείται ως εξής: 

α. Τμήμα Εμποροβιομηχανικών και Επαγγελματοβιοτεχνικών θε¬ 
μάτων. 

β. Τμήμα Διοικητικού - Οικονομικού. 

γ. Γραφείο Μητρώου - Μηχανογραφικών Εφαρμογών. 

Άρθρο 2 

Οι αρμοδιότητες της Διεύθυνσης ανάγονται στα παρακάτω θέματα, 
τα οποία κατανέμονται μεταξύ των Τμημάτων και του Γραφείου, ως 

α. ΤΜΗΜΑ ΕΜΠΟΡΟΒΙΟΜΗΧΑΝΙΚΩΝ ΚΑΙ ΕΠΑΓΓΕΛΜΑΤΟ- 
ΒΙΟΤΕΧΝΙΚΩΝ ΘΕΜΑΤΩΝ. 

Στην αρμοδιότητα του Τμήματος Εμποροβιομηχανικών και Επαγ- 
γελματοβιοτεχνικών θεμάτων, ανήκουν: 

- Η μελέτη κάθε θέματος που αφορά την Βιομηχανία, το Εμπόριο, 
την Βιοτεχνία και τα Επαγγέλματα, για την ενάσκηση του γνωμοδοτι- 
κού έργου του Επιμελητηρίου. 

- Η παρακολούθηση κάθε θέματος που αναφέρεται στο εισαγωγικό 
και εξαγωγικό εμπόριο της χώρας, καθώς και στη βιομηχανία της πε¬ 
ριφέρειας του Επιμελητηρίου, η ενημέρωση των ενδιαφερομένων μελών 
επί των εκάστοτε ισχυουσών διατάξεων και η εισήγηση στις αρμόδιες 
αρχές για τα παραπάνω θέματα. 

- Η στατιστική παρακολούθηση της εμπορικής και βιομηχανικής 
κίνησης, η συγκέντρωση μελέτη όλων των στατιστικών στοιχείων των 
εκδιδομένων από όλες τις αρμόδιες υπηρεσίες, καθώς και η δημοσίευση 
των στοιχείων αυτών και των πορισμάτων της μελέτης στο μηνιαίο Δελ¬ 
τίο του Επιμελητηρίου που μπορεί να εκδίδει. 

- Η έρευνα της αγοράς και η μελέτη των προβλημάτων που ανακύ¬ 
πτουν από το εμπόριο και την βιομηχανία. 

- Η μελέτη, η (αντιμετώπιση και παρακολούθηση κάθε θέματος που 
αφορά τα επαγγέλματα και τις βιοτεχνίες της περιφέρειας του Επιμελη¬ 
τηρίου και η εφαρμογή των σχετικών διατάξεων νόμων και κανονιστι¬ 
κών γενικά πράξεων, καθώς και η ενημέρωση των μελών του Επιμελη¬ 
τηρίου επί των εκάστοτε ισχυόντων. 

- Η κατάρτιση προγράμματος επί της πορείας και της δραστηριότη¬ 
τας του Επιμελητηρίου ως συμβουλευτικού και γνωμοδοτικού οργάνου 
της πολιτείας και ως φορέα ανάπτυξης και προαγωγής των επαγγελμά¬ 
των και της βιοτεχνίας του Εμπορίου και της Βιομηχανίας. 

- Η μελέτη και η πρόταση μέτρων για την απλούστευση των διαδι¬ 
κασιών μέσα στο Επιμελητήριο για την αύξηση της παραγωγικότητας 
και την ταχύτερη εξυπηρέτηση των συναλλασομένων. 

- Η επιμέλεια της προπαρασκευής για συμμετοχή του Επιμελητη¬ 
ρίου σε συνέδρια εσωτερικού και εξωτερικού, καθώς και σε εμπορικές 
αποστολές. 

- Η οργάνωση εκθεσιακών εκδηλώσεων στο εσωτερικό και το εξω¬ 
τερικό σε συνεργασία με τις αρμόδιες κρατικές υπηρεσίες. 

- Καταγραφή των επιτόπιων εμπορικών συνηθειών και εμπορικών 
εθίμων. 

- Η τήρηση ευρετηρίου των εκάστοτε υφισταμένων Σωματείων - 
Ενώσεων, Ομοσπονδιών, Συνεταιρισμών, κλπ. 

- Η επιμέλεια της σύνταξης έκδοσης και διεκπεραίωσης του μη- 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


νιαίου Δελτίου του Επιμελητηρίου. 

β. ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοδιότητα του Τμήματος Διοικητικού - Οικονομικού, ανή¬ 
κουν: 

- Ο χειρισμός όλων των θεμάτων υπηρεσιακής· κατάστασης του 
προσωπικού. 

- Η επεξεργασία στοιχείων για την αριθμητική σύνθεση και τις αριθ¬ 
μητικές μεταβολές του προσωπικού. . 

- Η μέριμνα για την διακρίβωση των αναγκών εκπαίδευσης του 
προσωπικού. 

- Η μέριμνα για την εφαρμογή προγραμμάτων εκπαίδευσης προσω¬ 
πικού στο εσωτερικό και εξωτερικό, στα πλαίσια της ισχύουσας κάθε 
φορά σχετικής νομοθεσίας. 

- Η μέριμνα για την διατήρηση και λειτουργία της βιβλιοθήκης και 
τον εμπλουτισμό της με έντυπο υλικό. 

- Η διακίνηση. της αλληλογραφίας, δακτυλογράφηση, αναπαρα¬ 
γωγή εγγράφων και εντύπων, διεκπεραίωση και τήρηση του Γενικού 
Πρωτοκόλλου των εισερχομένων και εξερχομένων εγγράφων. 

- Η μέριμνα για την βεβαίωση του γνήσιου της υπογραφής του προ¬ 
σωπικού και των πολιτών. 

- Η μέριμνα για την παραλαβή από το Εθνικό Τυπογραφείο των 
φύλλων της Εφημερίδας της Κυβέρνησης, ή άλλων εντύπων και δια¬ 
νομή τους στα αρμόδια γραφεία. 

- Η μέριμνα για την φύλαξη και καθαρισμό της Υπηρεσίας. 

- Η μέριμνα για την λειτουργία του τηλεφωνικού κέντρου, τηλετύ¬ 
πων και λοιπών μέσω επικοινωνίας. 

- Η μέριμνα για την τήρηση των Πρακτικών της Διοικητικής Επι¬ 
τροπής και του Διοικητικού Συμβουλίου και της Αντιπροσωπευτικής 
Γενικής Συνέλευσης του Επιμελητηρίου. 

- Η μέριμνα για την κατάρτιση και τροποποίηση του προϋπολογι¬ 
σμού του Επιμελητηρίου. 

- Η διαχείριση κάθε δαπάνης καθώς και η εκκαθάριση αποδοχών 
και γενικά αποζημιώσεων προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλικού, εφο¬ 
δίου, ή άλλου περιουσιακού στοιχείου, σύμφωνα με την ισχύουσα νομο¬ 
θεσία. 

- Η μέριμνα για την εκτέλεση εργασιών (τυπογραφικών, επισκευής 
και συντήρησης κτιρίων, εγκαταστάσεων, μηχανημάτων, κλπ.): 

- Η μέριμνα για την εκποίηση κάθε περιουσιακού στοιχείου., 

- Η μέριμνα για την στέγαση της Υπηρεσίας. 

- Η μέριμνα για την διαχείριση υλικού της Υπηρεσίας. 

γ. ΓΡΑΦΕΙΟ ΜΗΤΡΩΟΥ - ΜΗΧΑΝΟΓΡΑΦΙΚΩΝ ΕΦΑΡΜΟ¬ 
ΓΩΝ ; 

Στην αρμοδιότητα του Γ ραφείου' Μητρώου - Μηχανογραφικών 
Εφαρμογών, ανήκουν: 

- Η τήρηση των μητρώων των μελών του Επιμελητηρίου, η συνε¬ 
χής ενημέρωσή του, καθώς και η έκδοση σχετικών πιστοποιητικών. 

- Η σύνταξη των εκλογικών καταλόγων για την ανάδειξη της Διοι- 
κήσεως του Επιμελητηρίου και κάθε σχετική εργασία με τις εκλογές. 

- Η παραλαβή και έλεγχος δικαιολογητικών για την έκδοση άδειας 
παραγωγού Ασφαλίσεων, καθώς και η τήρηση Ειδικού Μητρώου αυ¬ 
τών. 

- Η επίδοση αδειών Μεσιτών Αστικών Συμβάσεων και τήρηση Ειδι¬ 
κού Μητρώου αυτών. 

- Η παραλαβή και έλεγχος δικαιολογητικών για την εγγραφή στο 
Ειδικό- Μητρώο Εξαγωγέων. 

- Κάθε ενέργεια για την εφαρμογή του Νόμου περί Εμπορικών 
Αντιπροσώπων. 

- Η έκδοση πιστοποιητικών προελεύσεως και βεβαιώσεων τιμών. 

- Η διενέργεια διαιτησιών, πραγματογνωμοσυνών, δειγματολη¬ 
ψιών και επίλυσης εμπορικών διαφορών, σύμφωνα με την ισχύουσα νο¬ 
μοθεσία. 

- Η θεώρηση τού ομοίου και γνήσιου της υπογραφής των μελών του 
Επιμελητηρίου. 

- Η πλήρης κάλυψη τών μηχανογραφικών αναγκών όλων των 
Τμημάτων της Υπηρεσίας από πλευράς ανάλυσης, σχεδίασης προγραμ¬ 
ματισμού, τεκμηρίωσης, υλοποίησης των εφαρμογών του και σύνταξης 
Ειδικών Τεχνικών μελετών και μελετών σκοπιμότητα. 

Άρθρο 3 

Οι θέσεις του μόνιμου προσωπικού κατά κατηγορίες και κλάδους,ως εξής: 


ΚΑΤΗΓΟΡΙΑ ΠΕ 

- Κλάδος ΠΕ Διοικητικού - Οικονομικού Θέσεις τέσσερις (4) 
ΚΑΤΗΓΟΡΙΑ ΤΕ 

- Κλάδος ΤΕ Διοικητικού - Λογιστικού Θέσεις τρεις (3) 

- Κλάδος ΤΕ Πληροφορικής, Ειδικότητας Πληροφορικής Θέσεις 
μια (I) 

ΚΑΤΗΓΟΡΙΑ ΔΕ 


- Κλάδος ΔΕ Διοικητικού - Λογιστικού Θέσεις τέσσερις (4) 
εκ τών οποίων μια (1) θέση ειδικότητας Εισπράκτορα. 

- Κλάδος ΔΕ Προσωπικού Η/Υ, Ειδικότητας Χειριστών Ηλεκτρο¬ 
νικού Υπολογιστή θέσεις μια (1) 

ΚΑΤΗΓΟΡΙΑ ΥΕ 


- Κλάδος ΥΕ Επιμελητών < 

- Κλάδος ΥΕ Προσωπικού Καθαριότητας 

- Κλάδος ΥΕ Φυλάκων - Νυκτοφυλάκων 

Άρθρο 4 


Θέσεις μια (1) 
θέσεις δύο (2) 
θέσεις μια (1) 


Προσωπικό με σχέση εργασίας ιδιωτικού δικαίου αορίστου χρόνου 
που διέπεται από τις διατάξεις του Ν. 993/[979, όπως αυτός έχει τρο¬ 
ποποιηθεί: 

α. Ειδικοί Επιστήμονες, θέσεις δύο (2), εκ των οποίων: 

- Μια (1) θέση Ειδικού σε θέματα Βιομηχανικής Ιδιοκτησίας Κοινο¬ 
τικού Δικαίου Εμποριού Μητρώου. 

- Μια (1) θέση Οικονομολόγου, Ειδικού σε θέματα Βιομηχανίας ή 
Εμπορίου (εσωτερικού - εξωτερικού) ή Ευρώπαϊκών Οικονομικών Κοι¬ 
νοτήτων ή Έρευνας Αγοράς (ΜΑΚΚΕΤΙΝΟ). 

β. Μια (1) θέση Εισπράκτορα (προσωρινή). 

Η θέση αυτή έχει μετατραπεί σε προσωρινή από εφαρμογή των δια¬ 
τάξεων του άρθρου 5 του Ν. 1476/1984. 


Άρθρο 5 

1. Της Διεύθυνσης του Επιμελητηρίου Δράμας, προΐσταται υπάλλη¬ 
λος του Κλάδου ΠΕ Διοικητικού - Οικονομικού τής Κατηγορίας ΠΕ. 

2. Των Τμημάτων και των Γραφείων του εν. λόγω Επιμελητήριου, 

προϊστανται υπάλληλοι του Κλάδου ΠΕ Διοικήτικού - Οικονομικού ή 
ΤΕ ή ΔΕ Διοικητικού"-Λογιστικούς , , ' 

Άρθρο 6 - 

Μεταβατικές Διατάξεις 

Οι κατά την δημοσίευση του παρόντος μόνιμοι υπάλληλοι του Εμπορι¬ 
κού και Βιομηχανικού Επιμελητηρίου Δράμας και του Επαγγελματικού 
και Βιοτεχνικού Επιμελητηρίου Δράμας, που καταργήθηκαν σύμφωνα 
με τις διατάξεις του Ν. 1746/1988, κατατάσσονται αυτοδίκαια σε θέ¬ 
σεις αντίστοιχες κατά Κλάδους και Κατηγορίες, που προβλέπονται στο 
άρθρο 3 του παρόντος. 

Στον Υπουργό Εμπορίου, αναθέτουμε την δημοσίευση και εκτέλεση 
του παρόντος διατάγματος. 


Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ ΚΑΡΑΜΑΝΛΗΣ 

* . ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Μ. ΕΒΕΡΤ Π. ΔΕΛΗΜΗΤΣΟΣ 

ΕΜΠΟΡΙΟΥ 

Αθ. ΞΑΡΧΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 367 (7) 

Οργάνωση των Υπηρεσιών του Επιμελητηρίου Ιωάννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 10 παράγρ. 2 του Ν. 1746/1988 «Ρύθ¬ 
μιση του θεσμού των Επιμελητηρίων και άλλες διατάξεις» (ΦΕΚ 2/Α/ 
1988). 

•2. Τις διατάξεις του άρθρου 17 παραγρ. 1 του Ν. 1320/1983 
«Πρόσληψη στο Δημόσιο Τομέα .και άλλες. διατάξεις» (ΦΕΚ 6/Α/ 
1983). 

3. Τις διατάξεις του άρθρου 9 παράγρ. 10 του Ν. 1586/1986 «Βαθ¬ 
μολογική διάρθρωση των θέσεων του Δημοσίου, Νομικών Προσώπων 
Δημοσίου Δικαίου και των Οργανισμών Τοπικής Αυτοδιοίκησης και άλ¬ 
λες διατάξεις» (ΦΕΚ 3 7/Α/1986). 

4. Τις διατάξεις του ΠΔ 153/1988 «Συγχώνευση των Ε.Β.Ε. Αγρί¬ 
νιου, Βόλου, Δράμας, Ηπείρου, Ηρακλείου, Καβάλας, Καλαμάτας, 
Κέρκυρας, Λάρισας, Μυτιλήνης, Πάτρας, Σάμου, Χίου με τα ΕΠΑΓ- 
ΓΕΛΜΑΤΙΚΑ ΚΑΙ ΒΙΟΤΕΧΝΙΚΑ Επιμελητήρια Αγρίνιου, Βόλου, 
Δράμας, Ηπείρου, Ηρακλείου, Καβάλας, Καλαμάτας, Κέρκυρας, Λάρι¬ 
σας, Μυτιλήνης, Πάτρας, Σάμου, Χίου, αντίστοιχα, καθώς και του 
Ε.Β.Ε. Δωδεκανήσου με το Ε.Β.Ε. Κάλυμνου - Κω και ρύθμιση θεμά¬ 
των που αφορούν τα συ'ιχωνευμένα Επιμελητήρια» (ΦΕΚ 67/Α/ 
88 ). 

5. Την αριθ. 3/19.10.1988 απόφαση του Διοικητικού Συμβουλίου 
του Επιμελητηρίου Ιωαννίνων. 

6. Την αριθμ. V. 1140/1051173/1390/0001 /90 (ΦΕΚ 420/Β/ 
10.7.90) απόφαση Πρωθυπουργού και Τπουργού Οικονομικών «Ανά¬ 
θεση αρμοδιοτήτων Τπουργού Οικονομικών στους Υφυπουργούς Οικο¬ 
νομικών». 

7. Την αριθμ. 131/1989 γνωμοδότηση του Συμβουλίου της Επι¬ 
κράτειας με πρόταση του Τπουργού Προεδρίας της Κυβέρνησης, Υφυ¬ 
πουργού Οικονομικών κο.ι Τπουργού Εμπορίου, αποφασίζουμε: 

Άρθρο 1 

Διάρθρωση Υπηρεσιών 

Οι υπηρεσίες του Επιμελητηρίου Ιωαννίνων διαρθρώνονται σε επί¬ 
πεδο Διεύθυνσης, η οποία συγκροτείται ως εξής: 

α. Τμήμα Εμποροβιομηχανικών και Επαγγελματοβιοτεχνικών θε¬ 
μάτων. 

β. Τμήμα Διοικητικού - Οικονομικού. 

γ. Γραφείο Μητρώου - Μηχανογραφικών Εφαρμογών. 

Άρθρο 2 
Αρμοδιότητες 

Οι αρμοδιότητες τής Διεύθυνσης στα πλαίσια πάντοτε των διατάξεων 
του Ν. 1746/1988 ανάγονται στα παρακάτω θέματα, τα οποία κατα- 
νέμονται μεταξύ των Τμημάτων και του Γραφείου, ως εξής: 
α. ΤΜΗΜΑ ΕΜΠΟΡΟΒΙΟΜΗΧΑΝΙΚΩΝ 

ΚΑΙ ΕΠΑΓΓΕΛΜΑΤΟΒΙΟΤΕΧΝΙΚΩΝ ΘΕΜΑΤΩΝ 

Στην αρμοδιότητα του Τμήματος Εμποροβιομηχανικών και Επαγ- 
γελματοβιοτεχνικών θεμάτων, ανήκουν: 

- Η μελέτη κάθε θέματος που αφορά την Βιομηχανία, το Εμπόριο, 
την Βιοτεχνία και τα Επαγγέλματα, για την ενάσκηση του γνωμοδοτι- 
κού'έργου του Επιμελητηρίου. 

- Η παρακολούθηση κάθε θέματος που αναφέρεται στο εισαγωγικό 
και εξαγωγικό εμπόριο της χώρας, καθώς και στη βιομηχανία της πε¬ 
ριφέρειας του Επιμελητηρίου, η ενημέρωση των ενδιαφερομένων μελών 
επί των εκάστοτε ισχυουσών διατάξεων και η εισήγηση στις αρμόδιες 
αρχές για τα παραπάνω θέματα. 

- Η στατιστική παρακολούθηση της εμπορικής και βιομηχανικής 
. κίνησης, η συγκέντρωση και μελέτη όλων των στατιστικών στοιχείων 

των εκδιδομένων από όλες τις αρμόδιες υπηρεσίες, καθώς και η δημο¬ 
σίευση των στοιχείων ο:υτών και των πορισμάτων της μελέτης στο μη- 
, νιαίο Δελτίο του Επιμελητηρίου που μπορεί να εκδίδει. 

- Η έρευνα της αγοράς και η μελέτη των προβλημάτων που ανακύ¬ 
πτουν από το εμπόριο και την βιομηχανία. 

.} - Η μελέτη, η αντιμετώπιση και παρακολούθηση κάθε θέματος που 

Ί αφορά τα επαγγέλματα και τις βιοτεχνίες της περιφέρειας του Επιμελη¬ 
τηρίου και η εφαρμογή των σχετικών διατάξεων νόμων και κανονιστι- 
ι κών γενικά πράξεων, καθώς και η ενημέρωση των μελών του Επιμελη¬ 
τηρίου επί των κάθε φορά ισχυόντων. 

- Η κατάρτιση προγράμματος επί της πορείας και της δραστηριότη- 
| τας του Επιμελητηρίου ως συμβουλευτικού και γνωμοδοτικού οργάνου 
I της πολιτείας και ως φορέα ανάπτυξης και προαγωγής των Επαγγελ¬ 
μάτων και της Βιοτεχνίας του Εμπορίου και της Βιομηχανίας. 

- Η μελέτη και η πρόταση μέτρων για την απλούστευση των διαδι¬ 
κασιών μέσα στο Επιμελητήριο για την αύξηση της παραγωγικότητας 
και την ταχύτερη εξυπηρέτηση των συναλλασομένων. 

- Η επιμέλεια της προπαρασκευής για συμμετοχή του Επιμελητη¬ 
ρίου σε συνέδρια εσωτερικού και εξωτερικού, καθώς και σε εμπορικές 
αποστολές. 


- Η οργάνωση εκθεσιακών εκδηλώσεων στο εσωτερικό και το εξω¬ 
τερικό σε συνεργασία με τις αρμόδιες κρατικές υπηρεσίες. 

- Καταγραφή των επιτόπιων εμπορικών συνηθειών και εμπορικών 
εθίμων. 

- Η τήρηση ευρετηρίου των εκάστοτε υφισταμένων Σωματείων - 
Ενώσεων, Ομοσπονδιών, Συνεταιρισμών, κ.λ.π. 

- Η επιμέλεια της σύνταξης, έκδοσης και διεκπεραίωσης του μη¬ 
νιαίου Δελτίου του Επιμελητηρίου. 

β. ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοδιότητα του Τμήματος Διοικητικού - Οικονομικού, ανή¬ 
κουν: 

- Ο χειρισμός όλων των θεμάτων υπηρεσιακής κατάστασης του 
προσωπικού. 

- Η επεξεργασία στοιχείων για την αριθμητική σύνθεση και τις αριθ¬ 
μητικές μεταβολές του προσωπικού. 

- Η μέριμνα για την διακρίβωση των αναγκών εκπαίδευσης του 
προσωπικού. 

- Η μέριμνα για την εφαρμογή προγραμμάτων εκπαίδευσης προσω¬ 
πικού στο εσωτερικό και εξωτερικό, στα πλαίσια της ισχύουσας κάθε 
φορά σχετικής νομοθεσίας. 

- Η μέριμνα για την διατήρηση και λειτουργία της βιβλιοθήκης και 
τον εμπλουτισμό της με έντυπο υλικό. 

- Η διακίνηση της αλληλογραφίας, δακτυλογράφηση, αναπαρα¬ 
γωγή εγγράφων και εντύπων, διεκπεραίωση και τήρηση του Γενικού 
Πρωτοκόλλου των εισερχομένων και εξερχομένων εγγράφων. 

- Η μέριμνα για την βεβαίωση του γνήσιου της υπογραφής του προ¬ 
σωπικού και των πολιτών της ακρίβειας αντιγράφων ή φωτογραφιών ή 
φωτοτυπιών εγγράφων ή δικαιολογητικών, ύστερα από αντιπαραβολή 
τους με το επιδεικνυόμενο σχετικό πρωτότυπο ή ακριβές αντίγραφο. 

- Η μέριμνα για την παραλαβή από το Εθνικό Τυπογραφείο των 
φύλλων της Εφημερίδας της Κυβέρνησης, ή άλλων εντύπων και δια¬ 
νομή τους στα αρμόδια γραφεία. 

- Η μέριμνα για την φύλαξη και καθαρισμό της Υπηρεσίας. 

- Η μέριμνα για την λειτουργία του τηλεφωνικού κέντρου, τηλετύ¬ 
πων και λοιπών μέσων επικοινωνίας. 

- Η μέριμνα για την τήρηση των Πρακτικών της Διοικητικής Επι¬ 
τροπής και του Διοικητικού Συμβουλίου και της Αντιπροσωπευτικής 
Γενικής Συνέλευσης του Επιμελητηρίου. 

- Η μέριμνα για την κατάρτιση και τροποποίηση του προϋπολογι¬ 
σμού του Επιμελητηρίου. 

- Η διαχείριση κάθε δαπάνης καθώς και η εκκαθάριση αποδοχών 
και γενικά αποζημιώσεων προσωπικού. 

- Η μέριμνα για την είσπραξη κάθε εσόδου. 

- Η μέριμνα για την προμήθεια κάθε μηχανήματος, υλικού, εφο¬ 
δίου, ή άλλου περιουσιακού στοιχείου, σύμφωνα με την ισχύουσα νομο¬ 
θεσία. 

- Η μέριμνα για την εκτέλεση εργασιών (τυπογραφικών, επισκευής 
και συντήρησης κτιρίων, εγκαταστάσεων, μηχανημάτων, κλπ.). 

- Η μέριμνα για την εκποίηση κάθε περιουσιακού στοιχείου. 

- Η μέριμνα για την στέγαση της Υπηρεσίας. 

- Η μέριμνα για την διαχείριση υλικού της Υπηρεσίας. 

γ. ΓΡΑΦΕΙΟ ΜΗΤΡΩΟΥ - ΜΗΧΑΝΟΓΡΑΦΙΚΩΝ ΕΦΑΡΜΟΓΩΝ 

Στην αρμοδιότητα του Γ ραφείου Μητρώου - Μηχανογραφικών 
Εφαρμογών, ανήκουν: 

- Η τήρηση των μητρώων των μελών του Επιμελητηρίου, η συνε¬ 
χής ενημέρωσή του, καθώς και η έκδοση σχετικών πιστοποιητικών. 

- Η σύνταξη των εκλογικών καταλόγων για την ανάδειξη της Διοι- 
κήσεως του Επιμελητηρίου και κάθε σχετική εργασία με τις εκλογές. 

- Η παραλαβή και έλεγχος δικαιολογητικών για την έκδοση άδειας 
παραγωγού Ασφαλίσεων, καθώς και η τήρηση Ειδικού Μητρώου αυ¬ 
τών. 

- Η επίδοση αδειών Μεσιτών Αστικών Συμβάσεων και τήρηση Ειδι¬ 
κού Μητρώου αυτών. 

- Η παραλαβή και έλεγχος δικαιολογητικών για την εγγραφή στο 
Ειδικό Μητρώο Εξαγωγέων. 

- Κάθε ενέργεια για την εφαρμογή του Νόμου περί Εμπορικών 
Αντιπροσώπων. 

- Η έκδοση πιστοποιητικών προελεύσεως και βεβαιώσεων τιμών. 

- Η διενέργεια διαιτησιών, πραγματογνωμοσυνών, δειγματολη¬ 
ψιών και επίλυσης εμπορικών διαφορών, σύμφωνα με την ισχύουσα νο¬ 
μοθεσία. 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


-1225 


- Η θεώρηση του ομοίου και γνήσιου της υπογραφής των μελών του 
Επιμελητηρίου. 

- Η πλήρης κάλυψη των μηχανογραφικών αναγκών όλων των 
Τμημάτων της Υπηρεσίας από πλευράς ανάλυσης, 1 σχεδίασης προγραμ¬ 
ματισμού, τεκμηρίωσης, υλοποίησης των εφαρμογών του και σύνταξης 
Ειδικών Τεχνικών μελετών και μελετών σκοπιμότητα. 

Άρθρο 3 

Διάρθρωση μονίμων θέσεων 

Οι θέσεις του μόνιμου προσωπικού κατά κατηγορίες και κλάδους, 
ορίζονται ως εξής: 

ΚΑΤΗΓΟΡΙΑ ΠΕ 

- Κλάδος ΠΕ Διοικητικού - Οικονομικού Θέσεις τρεις (3) 

ΚΑΤΗΓΟΡΙΑ ΤΕ 

* 

- Κλάδος ΤΕ Διοικητικού - Λογιστικού Θέσεις δύο (2) 

- Κλάδος ΤΕ Πληροφορικής, Ειδικότητας Πληροφορικής Θέσεις 
μια (1) 

ΚΑΤΗΓΟΡΙΑ ΔΕ 

- Κλάδος ΔΕ Διοικητικού - Λογιστικού Θέσεις έξι (6) 

εκ των οποίων μια (1) θέση ειδικότητας Εισπράκτορα. 

- Κλάδος ΔΕ Προσωπικού Η/Υ, Ειδικότητας Χειριστών Ηλεκτρο¬ 
νικού Υπολογιστή θέσεις μια (1) 

- Κλάδος ΔΕ Μεταφραστών θέσεις μια (1) 

ΚΑΤΗΓΟΡΙΑ ΥΕ 

- Κλάδος ΥΕ Επιμελητών Θέσεις δύο (2) 

- Κλάδος ΥΕ Προσωπικού Καθαριότητας θέσεις μια (1) 

Άρθρο 4 

Προσόντα διορισμού 

Τα προσόντα διοσιμού σε θέσεις μόνιμου προσωπικού, ορίζονται τα 
κατά ειδικότητα προβλεπόμενα στις διατάξεις του Π.Δ. 194/1988 
(ΦΕΚ 84/Α/88). 

Άρθρο 5 

Προϊστάμενοι Υπηρεσιών 

1. Της Διεύθυνσης του Επιμελητηρίου Ιωαννίνων, προΐσταται υπάλ¬ 
ληλος του Κλάδου ΠΕ Διοικητικού - Οικονομικού της Κατηγορίας ΠΕ 
ή του Κλάδου ΤΕ Διοικητικού - Λογιστικού της Κατηγορίας ΤΕ. 

2. Των Τμημάτων και των Γραφείων του εν λόγω Επιμελητηρίου, 
προΐστανται υπάλληλοι του Κλάδου ΠΕ Διοικητικού - Οικονομικού ή 
ΤΕ Διοικητικού - Λογιστικού ή ΔΕ Διοικητικού - Λογιστικού. 

Άρθρο 6 ' 

Μεταβατικές Διατάξεις 

Οι κατά την δημοσίευση του παρόντος μόνιμοι υπάλληλοι του Εμπορι¬ 
κού και Βιομηχανικού Επιμελητηρίου Ηπείρου και του Επαγγελματι¬ 
κού και Βιοτεχνικού Επιμελητηρίου Ηπείρου που συγχωυεύθηκαν σύμ¬ 
φωνα με τις διατάξεις του Ν. 1746/1988, κατατάσσονται αυτοδίκαια 
σε θέσεις αντίστοιχες κατά κλάδους και κατηγορίες, που προβλέπονται 
στο άρθρο 3 του παρόντος. 

Στον Υπουργό Εμπορίου, αναθέτουμε την δημοσίευση και εκτέλεση 
του παρόντος διατάγματος. 

Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Μ. ΕΒΕΡΤ Π. ΔΕΛΗΜΗΤΣΟΣ 

ΕΜΠΟΡΙΟΥ 

Αθ. ΞΑΡΧΑΣ 


ΑΠΟΦΑΣΕΙΣ 

( 8 ) 

Πράξη Διοικητή Αριθμ. 1827/24.10.90 
(Άρθρο 1 του Ν. 1266/82) 

(ί) Αποδοχή βραχυπρόθεσμων καταθέσεων σε συνδυασμό με παροχή 
υπηρεσιών διαχείρισης χαροφυλακίου από τις τράπεζες επενδύσεων 
και (ίΐ)Τροποποίηση ορισμένων διατάξεων που διέπόυν τις τοποθετή¬ 
σεις των τραπεζών επενδύσεων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «Όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Τον Α.Ν. 1665/1951 «Περί λειτουργίας και ελέγχου των Τραπε¬ 
ζών». 

γ) Την σκοπιμότητα διεύρυνσης της δυνατότητας παροχής από τις 
τράπεζες επενδύσεων υπηρεσιών διαχείρισης χαροφυλακίου με παράλ¬ 
ληλη διατήρηση του βασικού τους προσανατολισμού στη χρηματοδό¬ 
τηση επενδύσεων, αποφάσισε τα ακόλουθα: 

1 . Επιτρέπεται στις τράπεζες επενδύσεων να αποδέχονται καταθέσεις 
σε δραχμές και συνάλλαγμα διάρκειας μέχρι ενός έτους εφόσον οι κατα¬ 
θέσεις αυτές (ΐ) προορίζονται για επενδύσεις σε τίτλους που διενεργούν οι 
τράπεζες για λογαρισμό των επενδυτών - καταθετών καθώς και σε τί¬ 
τλους τους οποίους οι τράπεζες αναλαμβάνουν να διαθέσουν στα πλαίσια 
της παροχής υπηρεσιών αηάβπνπΐΐηβ ή ίΐ αποτελούν προϊόν ομολογια¬ 
κών δανείων ή μετοχικών τίτλων για τη διάθεση των οποίων οι τράπε¬ 
ζες μεσολάβησαν. 

2. Οι καταθέσεις της προηγούμενης παραγράφου δεν επιτρέπεται να 
κινούνται με επιταγές ή να λειτουργούν ως λογαριασμοί ταμιευτη¬ 
ρίου. 

3. Οι τράπεζες επενδύσεων θα διαχειρίζονται για λογαριασμό και 
σύμφωνα με οδηγίες των καταθετών - επενδυτών τα κατατεθειμένα 
κατά τα πιο πάνω (παρ. 1) ποσά σε λογαριασμούς καταθέσεων, στα 
πλαίσια της άσκησης από αυτές δραστηριοτήτων Διαχείρισης Χαρτοφυ¬ 
λακίου Επενδύσεων και παροχής συναφών υπηρεσιών φύλαξης και δια¬ 
χείρισης τίτλων σε μη συλλογική βάση καθώς και παροχής επενδυτικών 
συμβουλών υπό τους ακόλουθους όρους και προϋποθέσεις: 

α) Οι τράπεζες θα συμφωνούν με τους πελάτες τους (ΐ) την αμοιβή 
τους για τις παρεχόμενες κατά τα πιο πάνω υπηρεσίες και (ϋ) το επιτό¬ 
κιο των καταθέσεων. 

β) Οι τίτλοι στους οποίους πραγματοποιούνται επενδύσεις για λογα¬ 
ριασμό των καταθετών - επενδυτών θα παρακολουθούνται χωριστά 
κατά καταθέτη - επενδυτή και, εφόσον φυλάσσονται στην τράπεζα, θα 
διαχωρίζονται από το χαρτοφυλάκιο τίτλων των τραπεζών που αντιπρο¬ 
σωπεύουν επενδύσεις τους για ίδιο λογαριασμό. 

γ) Επιτρέπεται στις τράπεζες επενδύσεων να τοποθετούν τα αχρησι- 
μοποίητα υπόλοιπα των καταθέσεων αυτών αποκλειστικά στη διατρα¬ 
πεζική αγορά χρήματος και σε έντοκα γραμμάτια του Δημοσίου. 

4. Καταργείται ο ποσοτικός περιορισμός που αφορά τις τοποθετήσεις 
των τραπεζών επενδύσεων στη διατραπεζική αγορά χρήματος (ΠΔ/ΤΕ 
1186/30.11.87). 

5. Οι καταθέσεις που αναφέρονται στην παρ. 1 της παρούσας Πράξης 
υπάγονται στις ισχύουσες διατάξεις που αφορούν τις δεσμεύσεις επί κα¬ 
ταθέσεων, με εξαίρεση τις δεσμεύσεις για τη χορήγηση βιοτεχνικών δα¬ 
νείων και δανείων προς ΔΕΚΟ με βάση τις διατάξεις της αποφ. ΝΕ 
197/78 και της ΠΔ/ΤΕ 1089/29.6.87, όπως ισχύουν. 

Η Πράξη αυτή να δημοσιευθεί στην Εφημερίδα της Κυβερνή- 
σεως, 

Ο Διοικητής 
ΔΗΜ. ΧΑΛΙΚΙΑΣ 

-♦- 

(9) 

Κατάργηση της απόφασης ΝΕ 291/3/14.11.90. 

(Συνεδρίαση 454/3.9.90 θέμα 3) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την απόφαση ΝΕ 291/3/14.11.80 σχετικά με τη χρηματοδό¬ 
τηση των συνενουμένων επιχειρήσεων προμήθειας και λιανικής πώλη- 

σης τροφίμων για πάγιες εγκαταστάσεις και κεφάλαιο κίνησης. . 

β) Την σκοπιμότητα εξομοίωσης του καθεστώτος χρηματοδότησης 
των ως άνω επιχειρήσεων με αυτό που ισχύει για τις εμπορικές εν γένει 
επιχειρήσεις, αποφάσισε τα ακόλουθα: 

Καταργείται η απόφαση ΝΕ 291/3/14.11.80 και καθορίζεται ότι η 
χρηματοδότηση των αναφερομένων στην εν λόγω απόφαση επιχειρή¬ 
σεων θα διέπεται στο εξής από τις διατάξεις που ισχύουν για τη χρημα¬ 
τοδότηση των εμπορικών επιχειρήσεων εν γένει. 

Η απόφαση αυτή να δημοσιευθεί στην Εφημερίδα της. Κυβερνήσεως. 

Η Γραμματέας Τα μέλη Ο Πρόεδρος 

Ακριβές αντίγραφο 
Αθήνα, 24 Οκτωβρίου 1990 

Η Γραμματέας 
Μ. ΚΑΡΑΜΠΕΛΑ 

-♦-— 

( 10 ) 

Τροποποίηση της απόφασης ΕΝΠΘ 446/3/27.3.90 που αφορά τη 
χρηματοδότηση των επιχειρήσεων παροχής υπηρεσιών στα πλαίσια 
της ΠΔ/ΤΕ 1011/22.4.87, όπως ισχύει. 

(Συνεδρίαση 454/3.9.90 θέμα 17) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την απόφαση ΕΝΠΘ 446/3/27.3.90, με την οποία έχει επιτρα- 
πεί και στις επιχειρήσεις παροχής υπηρεσιών εκτός των ναυτιλιακών 
επιχειρήσεων των οποίων τα πλοία εκτελούν πλόες εξωτερικού να συνά¬ 
πτουν, χωρίς προηγούμενη έγκριση της Τράπεζας της Ελλάδος δάνεια 
σε συνάλλαγμα με πιστιυτικά ιδρύματα του εξωτερικού και εσωτερικού 
στα πλαίσια της ΠΔ/ΤΕ 1011/22.4.87, όπως ισχύει. 

β) Το γεγονός ότι οι ο.νάγκες σε δανειακά κεφάλαια τών χρηματιστη¬ 
ριακών εταιρειών καί τ·;υν ε,ταιρειών επενδύσεων χαρτοφυλακίου αφο¬ 


ρούν κυρίως κάλυψη χρηματιστηριακών συναλλαγών των οποίων οι 
κίνδυνοι είναι αυξημένοι, αποφάσισε τα ακόλουθα: 

Δεν επιτρέπεται η σύναψη δανείων σε συνάλλαγμα από χρηματιστη¬ 
ριακές εταιρείες (Ν. 1806/88) και από εταιρείες επενδύσεων χαρτοφυ¬ 
λακίου (Ν.Δ. 608/70) στα πλαίσια της απόφασης ΕΝΠΘ 446/3/ 
27.3:90. 

Η απόφαση αυτή να δημοσιευθεί στην Εφημερίδα της Κυβερνήσεως. 

Η Γραμματέας Τα μέλη Ο Πρόεδρος 

Ακριβές αντίγραφο 
Αθήνα, 24 Οκτωβρίου 1990 
Η Γ ραμματέας 
Μ. ΚΑΡΑΜΠΕΛΑ 
-♦- 

ΑΝΑΚΟ ΙΝΩΣΕΙ Σ 

(Π) 

Ανακοίνωση για τη θέση σε ισχύ της Ευρωπαϊκής Σύμβασης για την 
αναγνώριση της νομικής προσωπικότητας των διεθνών μη Κυβερ¬ 
νητικών Οργανισμών (Στρασβούργο, 24 Απριλίου 1986). 

Το Υπουργείο Εξωτερικών ανακοινώνει ότι η Ευρωπαϊκή Σύμβαση 
για την αναγνώριση της νομικής προσωπικότητας των διεθνών μη Κυ¬ 
βερνητικών Οργανισμών, η οποία υπογράφηκε στο Στρασβούργο στις 
24 Απριλίου 1986 και κυρώθηκε από τη Χώρας μας με τον υπ’ αριθ. 
1834/1989 Νόμο που δημοσιεύθηκε στο υπ’ αριθ. 75 Φύλλο της Εφη¬ 
μερίδας της Κυβερνήσεως τεύχος ( Α’, της 10ης Μαρτίου 1989, θα τεθεί 
διεθνώς και ως προς τη Χώρας μας σε ισχύ, σύμφωνα με τη διάταξη του 
άρθρου 6 παρ. 1 αυτής, την 1η Ιανουάριου 1991. 

Αθήνα, 24 Οκτωβρίου 1990 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




